ایستانبول، گله‌جیین آوروپا شهرلری و بؤلگه‌لری راپورون‌دا، "گونئی آوروپا شهرلری" کاتگوریسین‌ده بیرینجی سیرادا یئر آلدی.
ایستانبول بؤیوک‌شهر بلدیه‌سین‌دن وئریله‌ن معلوماتا گؤره، فایننشیال تایمزین بیر یایینی اولان اف‌دی‌آی ماگازین طرفین‌دن حاضیرلانان گله‌جیین آوروپا شهرلری و بؤلگه‌لری / ۲۰۱۸-۲۰۱۹ راپورو یاییملاندی.
۱۵۰ آوروپا بؤلگه‌نی و ۳۰۱ آوروپا شهرینین دگرلندیریلدیگی آراشدیرمادا، آوروپاداکی شهرلرین اقتصادی، ایش و مالی گوجونه گؤره سیرالاما ائدیلدی.
پوئتلر، اقتصادی پتانسیل، انسان قایناقلاری، قیمت ائتکیله‌نمه‌لری، حیات کیفیتی و بیرباشا خاریجی سرمایه اوچون اویغون دگرلی آنلاییشلارین اولدوغو معیارلارا گؤره وئریلدی.
یاتیریمچی دوستو شهرلر سیرالاماسین‌دا ۳۰۱ آوروپا شهری آراسین‌دان ایستانبول، دوققوزونجو سئچیلدی.
ایستانبول، یاتیریم اورتامین‌دا‌کی گلیشیم، اقتصادی قالخینما و ایش موحیطین‌ده‌کی بؤیومه کیمی معیارلارا گؤره آوروپاداکی بؤیوک مرکزلرین اؤنونه گئچدی.
بون‌دان باشقا، ایستانبول، بارسلونا، مادرید، میلان، لیسبون، روما کیمی شهرلری گئری‌ده قویاراق گونئی آوروپا شهرلری بیرینجی‌سی اولدو.
ایستانبول، اینسان قایناقلاری و حیات طرزی سیرالاماسین‌دا سککیزینجی، گونئی آوروپا بؤلگه‌لری سیرالاماسین‌دا ایسه دؤردونجو سیرادا یئر آلدی.
